ג'ק שפרד (שחקן)

**ג'ק שפרד** (באנגלית: **Jack Shepherd**; 29 באוקטובר 1940 – 24 בנובמבר 2025) היה שחקן, מחזאי, במאי תיאטרון, סקסופוניסט ופסנתרן ג'אז אנגלי. ההופעות הראשונות שלו בקולנוע היו בסרטים "All Neat in Black Stockings" ו-"The Virgin Soldiers". תפקידו הידוע ביותר היה בסדרת הבלשית "וייקליף".

## ביוגרפיה
שפרד נולד בלידס. הוא למד בבית הספר ראונדהיי בעיר ואחר כך למד אמנות בקינגס קולג' שבניוקאסל. בתקופה ששהה בניוקאסל הופיע כשחקן חובב ב-People's Theatre. אחרי שסיים את תואר ה-BA למד משחק ב-Central School of Speech and Drama ואחר כך ב"דרמה סנטר" בלונדון .

### קריירה
בשנים 1965–1969 עבד בתיאטרון רויאל קורט. הופעת הבכורה שלו על הבמה בלונדון הייתה במחזה "Serjeant Musgrave's Dance" בתפקיד קצין פרשים. ב-1967 גילם את ארנולד מידלטון במחזה "The Restoration of Arnold Middleton" מאת דייוויד סטורי . על תפקיד זה זכה בפרס "Plays and Players" של מבקרי התיאטרון בלונדון לשחקן המבטיח ביותר של השנה.

במהלך שנות ה-70 הופיע שפרד בדרמות טלוויזיוניות רבות בין השאר בסדרה "באדג'י" (1971–1972). ב-1976 שיחק במאי טלוויזיה בדרמה "תודיע כשאתה מוכן, מר מק'גיל" מאת ג'ק רוזנטל. עוד באותה השנה הופיע בסדרת הדרמה "Bill Brand" מאת טרוור גריפית'ס בתפקיד חבר פרלמנט רדיקלי ממפלגת הלייבור. על שני תפקידים אלה זכה שפרד בפרס Royal Television Society. ב-1977 שיחק את רנפילד בסרט "הרוזן דרקולה" בכיכובו של לואי ז'ורדאן.

במשך כעשור ניהל סטודיו למשחק בקנטיש טאון שבצפון לונדון יחד עם השחקן ריצ'רד וילסון. בתקופה זו התחיל להתעניין בכתיבת מחזות. הוא כתב מחזות אחדים עבור התיאטרון בהם "The Sleep of Reason", "Real Time", "Clapperclaw" ו-"Half Moon".

ב-1972 היה שפרד בין המייסדים של תיאטרון השחקנים (Actors' Company) יחד עם איאן מקלן ואדוארד פת'רברידג'. הוא גילם את ואסקז במחזה "'Tis Pity She's a Whore", את מפקח המשטרה במחזה "Ruling the Roost" שהוצג בפסטיבל אדינבורו ובסיבוב הופעות, ואת אוקנו במחזה "The Three Arrows" שהוצג בתיאטרון ארטס בקיימברידג'  באוקטובר 1972. בדצמבר 1972 הופיע בתפקיד בן במחזה "Let's Murder Vivaldi" מאת דייוויד מרסר בתיאטרון קינגס הד, ובינואר 1973 הופיע בתפקיד הראשי בדמות דרקולה במחזה "דרקולה" בתיאטרון בוש.

בין השנים 1977–1985 היה שפרד חבר בלהקת תיאטרון קוטסלו של ביל בריידן בתיאטרון הלאומי. עם הלהקה שיחק את טיץ' במחזה "American Buffalo", את ג'ודאס במחזה "הפסיון", את בואמר במחזה "Lark Rise", את תומאס קלארקסון ב-"The World Turned Upside Down", את סמיטי ב-"The Long Voyage Home", את הכתב במחזה "Dispatches" ואת היקי במחזה "The Iceman Cometh". שפרד היה הראשון ששיחק על הבמה את ריצ'רד רומה במחזה "גלנגרי גלן רוס" בתיאטרון קוטסלו בשנת 1983. על תפקיד זה זכה בפרס "Society of West End Theatre" (שמאוחר יותר שונה שמו לפרס אוליבייה) לשחקן השנה במחזה חדש.

המחזה הראשון של שפרד שהוצג על הבמה היה "In Lambeth", שיחה בדיונית על מהפכה בין המשורר ויליאם בלייק, אשתו קתרין ותומאס פיין מחבר הספר "זכויות האדם". ביולי 1989 הוצג המחזה בבימויו בתיאטרון פרטיזן ואחרי כך הועבר לתיאטרון דונמאר ורהאוס. על מחזה זה זכה בפרסי Time Out על הכתיבה והבימוי הטובים ביותר.

בשנות השמונים והתשעים של המאה העשרים התרבו הופעותיו של שפרד בטלוויזיה. בין השנים 1993–1998 שיחק את צ'ארלס וייקליף, הדמות הראשית בסדרת הטלוויזיה "וייקליף" של HTV. הוא ביים הפקות אחדות בתיאטרון שייקספיר גלוב בהן המחזה "שני אדונים מוורונה" בכיכובו של מארק ריילנס שאיתו נפתח הגלוב לקהל צופי התיאטרון באוגוסט 1996, שנה לפני הפתיחה הרשמית. ב-1998 שיחק שפרד את אנטוניו במחזה "הסוחר מוונציה" בהפקת ריצ'רד אוליבייה.

הדרמה האפית של שפרד  אודות התנועה הצ'רטיסטית הוזמנה ממנו על ידי תיאטרון שייקספיר גלוב כחלק מעונת הרנסאנס והמהפכה. המחזה הוצג לראשונה באוגוסט 2007 בבימויו של מארק רוזנבלט.

ב-2009 שיחק שפרד את האב במחזה "שש נפשות מחפשות מחבר" בהפקה של רופרט גולד. עוד הופיע בתפקיד הרופא במחזה "אלוף הבונים" בתיאטרון אלמיידה. הוא גילם את מלכיור, אחד משלושת האמגושים, במיני-סדרה על הולדת ישו "The Nativity" ששודרה ב-BBC One בדצמבר 2010.

שפרד נפטר ב-24 בנובמבר 2025. בתו, קתרין שפרד, אף היא שחקנית.

## מחזות
* "The Incredible Journey of Sir Francis Younghusband" בתיאטרון רויאל קורט
* "The Sleep of Reason" (תיאטרון טרוורס באדינבורו) 1973
* "Clapperclaw" (ערוץ BBC Two) 1981
* "Real Time" (יצירה ובימוי עם להקת התיאטרון ג'וינט סטוק) 1982
* "Revelations" (ברידג' ליין, לונדון) 1983
* "Half Moon" (סאות'ארק פלייהאוס) 1988
* "In Lambeth" (תיאטרון פרטיזן ותיאטרון דונמאר ורהאוס) 1989. יצא לאור בהוצאת Methuen
* "Comic Cuts" (דרבי פלייהאוס, תיאטרון סולסברי וליריק סטודיו, האמרסמית') 1995
* "Chasing the Moment" (לונדון BAC1) 1995, (הפקה מחודשת בארקולה, דלסטון) 2007. יצא לאור בהוצאת "First Writes"
* "Through a Cloud" (תיאטרון ברמינגהאם ודרום בפלימות') 2004, (הפקה מחודשת בארקולה) 2005. יצא לאור ב-"Nick Hern Books"
* "Man Falling Down: A Mask Play" (נוצר ונכתב יחד עם אוליבר קוטון, הוצג בשייקספיר גלוב) 2005
*  (שייקספיר גלוב) 2007. יצא לאור ב-"Nick Hern Books"

יחד עם קית' דיוהרסט כתב שפרד את המחזה "Impossible Plays", על התקופה בלהקת התיאטרון קוטסלו של ביל בריידן. המחזה פורסם בהוצאת Methuen.

## פילמוגרפיה
* (1969) All Neat in Black Stockings
* (1969) The Virgin Soldiers
* (1969) The Bed-Sitting Room
* (1970) The Last Valley
* (1972) Something to Hide
* תודיע כשאתה מוכן, מר מק'גיל (1976) Ready When You Are, Mr. McGill – סרט טלוויזיה
* הרוזן דרקולה (1977) Count Dracula
* (1978) The Devil's Crown
* סקופ (1987) Scoop
* (1987) Body Contact
* הבריחה מסוביבור (1987) Escape from Sobibor (גילם את יצחק ליכטמן)
* (1988) Lights and Shadows
* (1988) The Party
* (1989) Ball Trap on the Cote Sauvage
* (1989) Murderers Among Us: The Simon Wiesenthal Story
* איש גדול (1990) The Big Man
* (1990) Shoot to Kill
* עשרים ואחת (1991) Twenty-One
* שאלה של יופי (1991) The Object of Beauty
* (1992) Blue Ice
* וייקליף (1993–1998) Wycliffe
* הבריחה מאבסולום (1994) No Escape
* (1994) Over Here
* (1998) The Scarlet Tunic
* וונדרלנד (1999) Wonderland
* לורנה דון (2000) – סרט טלוויזיה של BBC One
* שארלוט גריי (2001) Charlotte Gray
* משפחת מרטין (2001) The Martins
* (Man and Boy (2001 – סרט טלוויזיה של BBC
* המלכה הלוחמת (2003) Boudica
* טריסטרם שנדי (2005) A Cock and Bull Story
* ליפסטיק (2005) Lipstick
* (2005) All About George בתפקיד גורדון קינסי
* מצפן הזהב (2007) The Golden Compass
* אלוהים על דוכן הנאשמים (2008) God on Trial
* בעין הסערה (אנ') (2009) Into The Storm – סרט טלוויזיה
* (2010) The Nativity
* ת'ורן (2010)
* אשתי הפוליטיקאית (אנ') (2013) 
* רציחות במידסומר (2015) Midsomer Murders
* חסרת פחד (2017) Fearless

## לקריאה נוספת

* Impossible Plays: Adventures With the Cottesloe Company by Keith Dewhurst and Jack Shepherd, Methuen Drama (2006) 


## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:מחזאים אנגלים
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:אנגלים שנולדו ב-1940
קטגוריה:אנגלים שנפטרו ב-2025